ฟาร์มนี้อาจจะอยู่ไกลสักหน่อย แต่ถ้ามาแล้วก็เป็นอีกที่นึงที่น่าสนใจมาก เพราะสัตว์มากมายให้เข้าไปเล่นด้วย ทั้งแกะ กระต่าย หนูแฮมสเตอร์ ม้า วัว เอาล่ะ ว่าด้วยวงในพาไปกินเลยดีกว่า

ด้านหน้าของฟาร์มจะมีร้านขายของฝาก ร้านขนมปัง ร้านไอศครีม ที่นำเาผลิตผลของฟาร์ม เปลี่ยนมาเป็นผลิตภัณฑ์ให้เราได้ทานกัน

ที่นี่มีทีเด็ดเรื่องชีส เค้าบอกขายดีที่สุดคือ ชีสเค้ก เลยลองซื้อมา 1 ก้อน หนักมากเลยทีเดียว ใช้ของดีชัวร์ เปิดออกมาก้อนใหญ่มาก เนื้อแน่น รสชีสเต็มๆ อร่อยมาก

อีกอันเป็นขนมปังเมเปิ้ล รูปร่างกลมๆม้วนๆ กลิ่นหอมซอสเมเปิ้ลไปทั่วร้านเลย เราเห็นเค้าเพิ่งอบเสร็จใหม่ๆ ขอลองสักก้อนดูละกัน พนักงานที่นี่ยิ้มแย้มแจ่มใสมาก แค่ถามว่าอันนี้ขายยังไง เค้ารีบแพ็คให้เลย 555 ขนมปังกลมๆเอามือบิเนื้อออกมารู้เลยว่าด้านนอกกรอบ ด้านในนุ่ม ที่สำคัญคือกลิ่นหอมมาก รสชาติไม่หวานมาก หอมอร่อย ถ้าได้กินกับ ชา หรือกาแฟตอนเช้าๆ จะฟินมาก เขียนถึงตรงนี้ยังอยากกลับไปกินเลย

ไอศครีมนม เข้มข้นเต็มรสนม แต่ไม่ค่อยชอบกลิ่น มันเหมือนกลิ่นวัวมากเกินไป กินแล้วนึกถึงเจ้าวัวที่เข้าไปเยี่ยมในฟาร์มเลย

โดยรวม อร่อยทุกอย่าง ฟาร์มบรรยากาศดี อยากกลับไปกินขนมปังเมเปิ้ลอีก